Rettens dom (Syvende Afdeling) af 12. december 2019 – Refan Bulgaria mod EUIPO (Formen på en blomst)
(Sag T-747/18)
»EU-varemærker – ansøgning om et tredimensionalt EU-varemærke – formen på en blomst – absolut registreringshindring – beskrivende karakter – artikel 7, stk. 1, litra c), i forordning (EU) 2017/1001 – ret til forsvar – begrundelsespligt«
1.      EU-varemærker – klagesag – afgørelse af klagen – overholdelse af retten til forsvar – princippets rækkevidde
(Europa-Parlamentets og Rådets forordning 2017/1001, art. 70, stk. 2, og art. 94, stk. 1)
(jf. præmis 24 og 25)
2.      EU-varemærker – definition på og erhvervelse af et EU-varemærke – absolutte registreringshindringer – undersøgelse af registreringshindringerne i forhold til hver enkelt vare eller tjenesteydelse, som er omfattet af registreringsansøgningen – pligt til at begrunde afslaget på registreringsansøgningen – rækkevidde
(Europa-Parlamentets og Rådets forordning 2017/1001, art. 7, stk. 1, og art. 94, stk. 1, første punktum)
(jf. præmis 40-44)
3.      EU-varemærker – definition på og erhvervelse af et EU-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – tredimensionalt varemærke – formen på en blomst
[Europa-Parlamentets og Rådets forordning nr. 2017/1001, art. 7, stk. 1, litra c)]
(jf. præmis 67, 68, 72 og 73)
4.      EU-varemærker – definition på og erhvervelse af et EU-varemærke – bedømmelse af, om et tegn er egnet til at kunne registreres – udelukkende hensyntagen til de EU-retlige bestemmelser – forudgående registrering af varemærket i visse medlemsstater eller i tredjelande – afgørelser, der ikke binder Unionens retsinstanser
(Europa-Parlamentets og Rådets forordning 2017/1001)
(jf. præmis 79)
Angående
Søgsmål anlagt til prøvelse af afgørelse truffet den 6. september 2018 af Første Appelkammer ved EUIPO (sag R 2518/2017-1) vedrørende en ansøgning om registrering af et tredimensionalt tegn, der udgøres af formen på en blomst, som EU-varemærke.
Konklusion
1)
Den Europæiske Unions Kontor for Intellektuel Ejendomsret (EUIPO) frifindes.
2)
Refan Bulgaria OOD bærer sine egne omkostninger og betaler de af EUIPO afholdte omkostninger.